✍???? ผลสรุปจากการทานอาหารที่ร้านนี้ ✍????
รสชาติอาหารทุกจานอยู่ในระดับที่ประทับใจ ชอบนะ ถ้ามีโอกาสก็คงกลับมาทานอีก การบริการของน้องพนง.ก็ยิ้มแย้มแจ่มใสดี ภายในร้านกว้างขวางมากรองรับได้หลายคน ที่อยากจะโน้ตติดเอาไว้หนึ่งเรื่องคือราคา หลายคอมเมนต์บอกว่าถูกแต่เราว่าไม่นะเพราะราคาคูณสองจากเรตปกติ อย่างน้ำตกหมูจานขนาดปกติราคา 110฿

ร้านนี้โดดเด่นแตกต่างจากร้านอื่นตรงที่
1. ถึงจะเคลมตัวเองว่าเป็นร้านอาหารอีสานแนวส้มตำ แต่ก็มีเมนูให้สั่งหลากหลาย ทั้งปลานึ่งหรือปลาทอดเป็นตัวๆ เมี่ยง หรืออาหารเวียดนามก็ยังมี
2. สามารถสั่งรสชาติที่ตัวเองต้องการได้ประหนึ่งเป็นร้านส้มตำป้าข้างทาง เพราะร้านขึ้นห้างส่วนใหญ่จะฟิกซ์รสชาติมาอยู่แล้วปรับเปลี่ยนอะไรไม่ได้มากนัก อย่างมากก็เลือกได้แค่ว่าจะเอาเผ็ดระดับไหน แต่ที่ร้านนี้จะเอารสนัวยังไงก็เขียนสั่งลงไปได้โลด